
ΔΙΑΤΑΓΜΑΤΑ 


Τροποποίηση και συμπλήρωση των διατάξεων του Οργανισμού 
«ΓΕΡΟΥΛΑΚΕΙΟΥ ΙΔΡΥΜΑΤΟΣ ΥΠΟΤΡΟΦΙΩΝ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


( 1 ) 

του 


Έχοντας υπόψη: 

1. Τις διατάξεις: α) Της αριθμ. 20170/23.8.19709 δημόσιας δια¬ 
θήκης του Δημητρίου Γ. Γερουλάκου που δημοσιεύθηκε με το αριθμ, 
71/4.4.85 πρακτικό του Μονομελούς Πρωτοδικείου Σπάρτης, με την 
οποία συστήθηκε κοινωφελές ίδρυμα με την επωνυμία «ΓΕΡΟΥΛΑ- 
ΚΕΙΟΝ ΙΔΡΥΜΑ ΥΠΟΤΡΟΦΙΩΝ» με έδρα τη Σπάρτη Λακωνίας, β) 
των άρθρων 110 και 119 του Αστικού Κώδικα, γ) των άρθρων 95 παρ. 
1 και 98 παρ. 1 και 2 του Α.Ν. 2039/39. 


2. Την αριθμ. 4/16.11.1987 πράξη του Διοικητικού Συμβουλίου 
του «ΓΕΡΟΥΛΑΚΕΙΟΥ ΙΔΡΥΜΑΤΟΣ ΥΠΟΤΡΟΦΙΩΝ». 

3. Την αριθμ. 14/28.6.88 γνωμοδότηση του Συμβουλίου Εθνικών 
Κληροδοτημάτων. 

Με πρόταση του Υπουργού Οικονομικών καί του Υπουργού Εθνικής 
Παιδείας και .θρησκευμάτων, αποφασίζουμε: 

Αρθρο μόνο. - 

Εγκρίνουμε την τροποποίηση του άρθρου 2 και τη συμπλήρωση με 
την προσθήκη του άρθρου 15 του Οργανισμού του «ΓΕΡΟΥΛΑΚΕΙΟΥ 
ΙΔΡΥΜΑΤΟΣ ΥΠΟΤΡΟΦΙΩΝ», που προτείνεται με την αριθ, 4/ 
16.11.87 πράξη του διοικητικού συμβουλίου του εν λόγω ιδρύματος, 
όπως καταχωρίζονται παρακάτω: 

Άρθρο 2 
Σκοπός 

Σκοπός του ιδρύματος είναι η χορήγηση κάθε χρόνο, υποτροφιών σε 
σπουδάζοντες νέους, που κατάγονται από το Νομό Λακωνίας, έχουν 
αποφοιτήσει από Σχολεία δευτεροβάθμιας εκπαίδευσης του Νομού αυ¬ 
τού, στα οποία πρέπει να έχουν οπωσδήποτε φοιτήσει κατά τα τελευταία 
τρία χρόνια των σπουδών τους και να έχουν εισαχθεί (εγγραφεί) σε Τμή¬ 
ματα Ιατρικής των Σχολών Επιστημών Υγείας των Πανεπιστημίων της 
Ελλάδας. 

Σε περίπτωση που υπάρχουν κενές θέσεις, κατά το πρώτο έτος σπου¬ 
δών, τότε με τις ίδιες πιο πάνω προϋποθέσεις οι υποτροφίες μπορεί να 
χορηγούνται κατά την κρίση του Διοικητικού Συμβουλίου του ιδρύμα¬ 
τος σε φοιτητές του Εθνικού Μετσόβιου Πολυτεχνείου και Πολυτεχνι¬ 
κών Τμημάτων των Πανεπιστημίων της Ελλάδας ή σε φοιτητές Τμη¬ 
μάτων Νομικής των Πανεπιστημίων της Ελλάδας. 

Επίσης εφόσον υπάρχει οικονομική ευχέρεια και δεν παρεμποδίζεται 
ο πιο πάνω σκοπός του ιδρύματος το Διοικητικό Συμβούλιο μπορεί να 
χορηγεί υποτροφίες σε αριστεύοντες πτυχιούχους για μεταπτυχιακές 
σπουδές, για δύο χρόνια κατά ανώτατο όριο, μεταξύ των ίδιων προανα- 
’φερθέντων ειδικοτήτων και με τις ίδιες παραπάνω πρϋποθέσεις. 

Άρθρο 15 

Εκποίηση της Περιουσίας 

Σε περίπτωση που δεν υπάρχουν έσοδα για τη χορήγηση υποτρο¬ 
φιών, το Διοικητικό Συμβούλιο του Ιδρύματος, με ομόφωνο απόφασή 
του δύναται να προβεί σε μερική εκποίηση της ακινήτου περιουσίας προς 
εξεύρεση εσόδων για την εκπλήρωση του σκοπού του ιδρύματος. 

Στον Υπουργό Οικονομικών και στον Υπουργό Εθνικής Παιδείας και 
Θρησκευμάτων αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 8 Δεκεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ' 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΔΗΜ. ΤΣΟΒΟΛΑΣ Γ. ΠΑΠΑΝΔΡΕΟΥ 


















ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8590 


( 2 ) 

Έγκριση σύστασης του κοινωφελούς ιδρύματος με την επωνυμία «ΕΠΙ- 
• ΣΤΗΥΜΟΝΙΚΟ ΚΑΙ ΜΟΡΦΩΤΙΚΟ ΙΔΡΥΜΑ ΚΥΚΛΑΔΩΝ» και 

κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 35148/17.6.1986 πράξη της συμβολαιογράφου Αθή¬ 
νας Μαρίας Κ. Μπέη - Λίρμαν, όπως αυτή τροποποιήθηκε με την αριθ. 
35912/6.10.1987 πράξη της ίδιας συμβολαιογράφου με την οποία η 
Τοπική Ένωση Δήμων και Κοινοτήτων Νομού Κυκλάδων και το 
Εθνικό Ίδρυμα Ερευνών σύστησαν κοινωφελές ίδρυμα με την επωνυμία 
«ΕΠΙΣΤΗΜΟΝΙΚΟ ΚΑΙ ΜΟΡΦΩΤΙΚΟ ΙΔΡΥΜΑ ΚΥΚΛΑΔΩΝ» και 
με έδρα την Ερμούπολη Σύρου. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 20.9.1988 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών και Πολιτισμού, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΕΠΙΣΤΗΜΟΝΙΚΟ ΚΑΙ ΜΟΡΦΩΤΙΚΟ ΙΔΡΥΜΑ ΚΥΚΛΑ¬ 
ΔΩΝ», η οποία έγινε από την Τοπική Ένωση Δήμων και Κοινοτήτων 
Νομού Κυκλάδων και το Εθνικό Ίδρυμα Ερευνών με την αριθ. 35148/ 
17.6.1986 πράξη της συμβολαιογράφου Αθήνας Μαρίας Κ. Μπέη - 
Λίρμαν, όπως αυτή τροποποιήθηκε με την αριθ. 35912/6.10.1987 
πράξη της ιδίας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Πολιτισμού και διέπεται από τις διατάξεις της παραπάνω συστατικής 
του πράξης, του παρακάτω οργανισμού του Α.Ν. 2039/39 και των 
διαταγμάτων που εκδόθηκαν ή θα εκδοθούν, σε εκτέλεση του νόμου τού¬ 
του. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δώδεκα (12) άρθρα και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυ¬ 
μία «ΕΠΙΣΤΗΜΟΝΙΚΟ ΚΑΙ ΜΟΡΦΩΤΙΚΟ ΙΔΡΥΜΑ ΚΥΚΛΑ¬ 
ΔΩΝ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΕΠΙΣΤΗΜΟΝΙΚΟ ΚΑΙ 
ΜΟΡΦΩΤΙΚΟ ΙΔΡΥΜΑ ΚΥΚΛΑΔΩΝ», που συστήθηκε από την Το¬ 
πική Ένωση Δήμων και Κοινοτήτων νομού Κυκλάδων και το Εθνικό 
Ίδρυμα Ερευνών με την αριθ. 35148/17.6.1986 πράξη της συμβο¬ 
λαιογράφου Αθήνας Μαρίας Κ. Μπέη-Λίρμαν, όπως αυτή τροποποιή¬ 
θηκε με την αριθ. 35912/6.10.87 πράξη της ίδιας συμβολαιογράφου 
αποτελεί νομικό πρόσωπο ιδιωτικού δικαίου και διέπεται από τις διατά¬ 
ξεις της παραπάνω συστατικής πράξης, του παρόντος οργανισμού, του 
Α.Ν. 2039/39, όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του Ιδρύματος είναι η Ερμούπολη Σύρου. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο την επωνυμία του ιδρύματος και στο μέσον αυτής 
την έδρα και το έτος έγκρισης της σύστασής του. 

Άρθρο 2 
Σκοποί 

Σκοποί του ιδρύματος είναι: ■ 

α) Η αξιοποίηση του ιστορικού και πολιτιστικού πλούτου της Ερμού- 
πολης και των Κυκλάδων και γενικότερα η προώθηση των ιστορικών 
και κοινωνικών σπουδών στην Ελλάδα. 

β) Η δημιουργία απαραίτητης υποδοχής για να γίνει η Ερμούπολη 


πόλος έλξης μελετητών και ποικίλων πνευματικών δυνάμεων. 

γ) Η ζωογόνηση της πνευματικής ζωής της πόλης και της περιφέ¬ 
ρειας αυτής με επαφές, ανταλλαγές και επιτόπου εκδηλώσεις επιστημο¬ 
νικού χαρακτήρα. 

Άρθρο 3 

Περιουσία - Πόροι 

1. Περιουσία του ιδρύματος αποτελεί το ποσό των επτακοσίων χιλιά¬ 
δων (700.000) δραχμών, από το οποίο πεντακόσιες χιλιάδες 
(500.000) δραχμές προσφέρει η Τοπική Ένωση Δήμων και Κοινοτή¬ 
των Κυκλάδων και διακόσιες χιλιάδες (200.000) δραχμές προσφέρει 
το Εθνικό Ίδρυμα Ερευνών. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4 

Διοίκηση 

1. Το ίδρυμα διοικείται από εννεαμελή Διοικούσα Επιτροπή που απο- 
τελείται από τους: 

α) Δήμαρχο της Ερμούπολης, ως Πρόεδρο. 

β) Διευθυντή του Κέντρου Νεοελληνικών Ερευνών του Εθνικού Ιδρύ¬ 
ματος Ερευνών ή άλλο ερευνητή του Κέντρου αυτού, που θα υποδεικνύει 
το Διοικητικό Συμβούλιο του Εθνικού Ιδρύματος Ερευνών, ως Αντιπρό¬ 
εδρο. 

γ)^1άρκο Δομένικου Φρέρη, δικηγόρο Σύρου, με δεκαετή θητεία και 
μετά τη λήξη της θητείας αυτού, από ένα κάτοικο της Σύρου που ενδια- 
φέρεται ιδιαίτερα για το παρελθόν της Ερμούπολης και θα υποδείξει το 
Δημοτικό Συμβούλιο της Ερμούπολης με απόλυτη πλειοψηφία του όλου 
αριθμού των μελών του, ως Γενικό Γραμματέα. 

δ) Βασίλη Σφυρόερα, καθηγητή του Εθνικού και Καποδιστριακού 
Πανεπιστημίου Αθήνας, με δεκαετή θητεία και μετά τη λήξη της θη¬ 
τείας αυτού, από επιστήμονα αναγνωρισμένου κύρους Κυκλαδικής κα¬ 
ταγωγής, που θα υποδείξει το Δημοτικό Συμβούλιο της Ερμούπολης, 
ύστερα από αίτηση της Διοικούσας Επιτροπής του ιδρύματος. 

ε) Διευθυντή του Υποκαταστήματος της Εθνικής Τράπεζας της Ελ¬ 
λάδος στην Ερμούπολη, ως Ταμία. 

στ-η) Τρεις επιστήμονες ασχολούμενους με την ιστορία, με την πλα- 
τειά έννοια του όρου, στους οποίους θα υποδείξει το Δημοτικό Συμβού¬ 
λιο της Ερμούπολης, ύστερα από πρόταση του Διοικητικού Συμβουλίου 
του Εθνικού Ιδρύματος Ερευνών. 

θ) Ένα εκπρόσωπο της Τοπικής Ένωσης Δήμων και Κοινοτήτων 
Νομού Κυκλάδων τον οποίο θα υποδείξει η Ένωση αυτή με απόλουτη 
πλειοψηφία του όλου αριθμού των μελών της. 

2. Η θητεία των με στοιχεία (β), (στ), (ζ), (η) και (θ) μελών της Διοι- 
κούσας Επιτροπής, ως και των προσώπων που θα αντικαταστήσουν 
τους Μάρκο Δομέν, Φρέρη και Βασίλη Σφυρόερα (μετά τη λήξη της θη¬ 
τείας τους ή την για οποιοδήποτε λόγο αποχώρησή τους από τη θέση 
του μέλους της Διοικούσας Επιτροπής του ιδρύματος) ακολουθεί τη θη¬ 
τεία της Δημοτικής Αρχής της Ερμούπολης. 

Η θητεία των με στοιχεία (α), και (ε) μελών θα διαρκεί όσο τα πρό¬ 
σωπα αυτά εξακολουθούν να κατέχουν το αξίωμα του Δήμαρχου Ερ¬ 
μούπολης, και του Διευθυντή της Τράπεζας, αντίστοιχα και σε περί¬ 
πτωση αποποίησης ή παραίτησης τούτων, η κενή θέση συμπληρώνεται 
με απόφαση των υπολοίπων μελών, εφαρμοζομένων κατά τα λοιπά, 
τόσο γι’ αυτούς όσο και τα υπόλοιπα μέλη, των διατάξεων του άρθρου 
99 του Α.Ν. 2039/39. 

3. Η Διοικούσα Επιτροπή συνεδριάζει τακτικά κάθε τρίμηνο και 
έκτακτα όποτε το ζητήσει ο Πρόεδρος ή τρία τουλάχιστον από τα μέλη 
της, με γραπτή αίτησή τους προς τον Πρόεδρο, πάντοτε όμως έπειτα 
από πρόσκληση του Προέδρου, στην οποία αναγράφονται όλα τα θέματα 
της ημερήσιας διάταξης και ο τόπος συνεδρίασης. 

Οι συνεδριάσεις αυτής γίνονται στα γραφεία του ιδρύματος στην Ερ¬ 
μούπολη και σε εξαιρετικές περιπτώσεις, κατά την κρίση του Προέδρου, 
σε άλλο χώρο στην Ερμούπολη ή αλλού. 

4. Η Διοικούσα Επιτροπή βρίσκεται σε απαρτία όταν τα παρόντα 

μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

5. Οι αποφάσεις της Διοικούσας Επιτροπής λαμβάνονται με απόλυτη 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

6. Σε κάθε συνεδρίαση της Διοικούσας Επιτροπής τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτή, καθώς και η γνώμη των μελών που τυχόν διαφωνούν. 

7. Τα μέλη της Διοικούσας Επιτροπής προσφέρουν τις υπηρεσίες τους 
χωρίς αμοιβή. Δικαιούνται όμως οδοιπορικών ή άλλων εξόδων που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή της Διοικούσας Επιτροπής και αποδεικνύεται 
ότι πραγματοποιήθηκαν νόμιμα, καθώς και αμοιβής για τυχόν εργα¬ 
σιακή τους σχέση προς το ίδρυμα. 

Άρθρο 5 

Αρμοδιότητες Διοικούσας Επιτροπής 

1. Η Διοικούσα Επιτροπή διοικεί και διαχειρίζεται την περιουσία του 
ιδρύματος και γενικά αποφασίζει για κάθε θέμα που αφορά στην διοί¬ 
κηση και στη λειτουργία του, τη διάθεση των πόρων αυτού, καθώς για 
κάθε ενέργεια που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πράξης, του παρό¬ 
ντος οργανισμού, του Α.Ν. 2039/39 και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου, καθώς και των λοι¬ 
πών σχετικών νόμων και διαταγμάτων. 

2. Η Διοικούσα Επιτοπή ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Κυκλά¬ 
δων) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και τον 
γενικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους"όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομικών, κληρο¬ 
δοσιών και δωρεών, καθώς και για την ανακήρυξη ευεργετών και δω¬ 
ρητών του ιδρύματος. 

ε) Αποφασίζει την πρόσληψη Διευθυντή των υπηρεσιών του ιδρύμα¬ 
τος, με τις προϋποθέσεις όμως ότι δικαιολογείται πλήρως η αναγκαιό¬ 
τητα ύπαρξής του και ότι υπάρχει αντίστοιχη ειδική πίστωση στον 
εγκριμένο προϋπολογισμό του ιδρύματος. 

Άρθρο 6 

Καθήκοντα Προέδρου * 

1. Ο Πρόεδρος της Διοικούσας Επιτροπής του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιό του, που 
ορίζεται απ’ αυτόν και εγκρίνεται με απόφαση της Διοικούσας Επιτρο¬ 
πής. 

β) Συγκαλεί τη Διοικούσα Επιτροπή σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

γ) Καταρτίζει, βοηθούμενος από το Γενικό Γραμματέα, την ημερήσια 
διάταξη των θεμάτων που θα συζητηθούν, την οποία και υπογράφει. 
Θέμα που δεν περιλαμβάνεται σ’ αυτήν δεν συζητείται, εκτός αν πρόκει¬ 
ται για επείγουσα υπόθεση και συμφωνήσει γι’ αυτό η πλειοψηφία των 
παρόντων μελών της Διοικούσας Επιτροπής. 

δ) Εισηγείται στη Διοικούσα Επιτροπή τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος της Διοικούσας Επιτροπής. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπει 
ται στον εγκριμένο προϋπολογισμό. 


ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις της Διοικούσας Επιτροπής και ενεργεί σύμφωνα με τις ει¬ 
δικές εξουσιοδοτήσεις και εντολές αυτής. 

2. Το Δήμαρχο της Ερμούπολης, όταν απουσιάζει ή κωλύεται, ανα¬ 
πληρώνει ως μέλος ο Αντιδήμαρχος της Ερμούπολης ή ο νόμιμος ανα¬ 
πληρωτής του Δήμαρχου της Ερμούπολης, αλλά στην περίπτωση αυτή 
καθήκοντα Προέδρου της Διοικούσας Επιτροπής ασκεί ο Αντιπρόε¬ 
δρος. 

3. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
της Διοικούσας Επιτροπής που ορίζεται με απόφαση αυτής. 

Άρθρο 7. 

Καθήκοντα Γενικού Γραμματέα. 

1. Ο Γενικός Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γενικός Γραμματέας μπορεί, εφόσον κρϊνεται αιτιολογημένα 
απαραίτητο από τη Διοικούσα Επιτροπή (λόγω ειδικών συνθηκών), να 
βοηθείται από υπάλληλο του ιδρύματος, την ευθύνη όμως για τις ενέρ¬ 
γειες τούτου φέρει πάντοτε ο ίδιος. 

3. Το Γενικό Γραμματέα, όταν απουσιάζει ή κωλύεται, αναπληρώνει 
άλλο μέλος της Διοικούσας Επιτροπής που ορίζεται με απόφαση αυτής. 

Άρθρο 8. 

Καθήκοντα Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση της Διοικούσας Επιτροπής 
στην αρχή κάθε έτους. 

γ) Εκτελέί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στη Διοικούσα 
Επιτροπή των σχεδίων προϋπολογισμού, απολογισμού και ισολογισμού 
του ιδρύματος. 

2'. Τον Ταμία, όταν απουσιάζει ή κωλύεται, αναπληρώνει άλλο μέλος 
της Διοικούσας Επιτροπής που ορίζεται με απόφαση αυτής. 

· Άρθρο 9. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του Π.Δ/τος 
έγκρισης της σύστασης του ιδρύματος και λήγει την 31η Δεκεμβρίου 
του ίδιου έτους, η οποία μπορεί να παραταθεί μέχρι την 31η Δεκεμβρίου 
του επόμενου ημερολογιακού έτους, με απόφαση της Διοικούσας Επι¬ 
τροπής που λαμβάνεται στην πρώτη συνεδρίασή της. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων της Διοικούσας Επιτροπής. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο περιουσιακών στοιχείων του ιδρύματος, σε ξεχωριστή με¬ 
ρίδα του οποίου καταχωρείται κάθε περιουσιακό στοιχείο αυτού, με λε¬ 
πτομερή ανάλυση ή περιγραφή του. 

Στη μερίδα αυτή καταχωρίζεται και κάθε μεταβολή οποιουδήποτε 
περιουσιακού στοιχείου κατά τη διάρκεια της χρήσης. 

ε) Στελέχη, αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, η Διοικούσα Επι¬ 
τροπή αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11. 

Τροποποίηση Οργανισμού. 

Ο οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση της Διοικούσας Επιτροπής αυτού. 

Άρθρο 12. 

Διάλυση του ιδρύματος - 
Τύχη περιουσίας αυτού. 

1. Το ίδρυμα διαλύεται όταν και όπως ο ο νόμος ορίζει: 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του διατίθεται με απόφαση της Διοικούσας Επιτροπής του για 
περεμφερή κοινωφελή σκοπό. 

Στους Υπουργούς Οικονομικών και Πολιτισμού, αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 8 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 


ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

Δ. ΤΣΟΒΟΛΑΣ ΑΜΑΛΙΑ-ΜΑΡΙΑ (ΜΕΛΙΝΑ) 

ΜΕΡΚΟΥΡΗ 


-♦- 

(3) 

Τροποποίηση της διάτάξεως της παρ. 1 του άρθρου 4 του Οργανισμού 
του Ιδρύματος με την επωνυμία «ΙΔΡΥΜΑ ΕΥΑΓΓΕΛΟΥ ΑΝΑΣΤ. 
ΑΒΕΡΩΦ-ΤΟΣΙΤΣΑ» που εγκρίθηκε με το από 7.9.1987 Π. Δ/ 
γμα. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της αριθ. 45787/1.10.1986 πράξης του συμ¬ 
βολαιογράφου της Αθήνας Χρήστου Κων. Παπαχρήστου, β) του από 
7.9.1987 Π. Δ/τος (ΦΕΚ 513/Β/22.9.87) με το οποίο εγκρίθηκε η 
σύσταση του κοινωφελούς Ιδρύματος με την επωνυία «ΙΔΡΥΜΑ ΕΥΑΓ¬ 
ΓΕΛΟΥ ΑΝΑΣΤ. ΑΒΕΡΩΦ-ΤΟΣΙΤΣΑ» και κυρώθηκε ο οργανισμός 
αυτού, γ) του άρθρου 98 του ΑΝ. 2039/39 και δ) των άρθρων 110 και 
119 του Αστικού Κώδικα. 

2. Την από 21.6.1988 πράξη του ιδρυτού του Ιδρύματος. 

3. Την αριθ. 17/20.9.1988 γνωμοδότηση του Συμβουλίου Εθνικών 
Κληρ/των. 

Με πρόταση των Υπουργών Πολιτισμού και Οικονομικών, αποφασί¬ 
ζουμε: 

Άρθρο μόνο 

Εγκρίνουμε την τροποποίηση της διάτάξεως της παραγράφου 1 του 
άρθρου 4 του οργανισμού διοίκησης και διαχείρισης του κοινωφελούς 
ιδρύματος με την επωνυμία «ΙΔΡΥΜΑ ΕΥΑΓΓΕΛΟΥ ΑΝΑΣΤ. ΑΒΕ- 
ΡΩΦ-ΤΟΣΙΤΣΑ» σύμφωνα με την τροποποίηση που πρότεινε με την 
από 21.6.1988 πράξη του ο Ιδρυτής του εν λόγω Ιδρύματος, ως ακο¬ 
λούθως: 


«Άρθρο 4 
Διοίκηση 

1. Το ίδρυμα διοικείται από επταμελές Διοικητικό Συμβούλιο που 
αποτελείται από τους: 

α) Τατιάνα θυγ. Ευαγγ. Αβέρωφ - Τοσίτσα, τώρα σύζυγο Σωτ. Ιω- 
άννου, επιστήμονα Οικονομολόγο και ψυχολόγο, ως ισόβια Πρόεδρο, 
β) Μιλτιάδη Συμ. Σινιόσογλου - Τοσίτσα, Δικηγόρο 
γ) Αναστάσιο Μιχ. Αβέρωφ, Βιομήχανο 
δ) Ζήση Γεωργ. Φούφα, Δικηγόρο 
ε) Μιχαήλ Γεωργ. Τρίτο, Καθηγητή Θεολογίας 
στ) Κων/νο Γεώργ. Σταύρου, Ευρωβουλευτή και 
ζ) Σωτήρη - Πέτρο Γεωργίου Ιωάννου, επιχειρηματία». 

Στους Υπουργούς Πολιτισμού και Οικονομικών, αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 9 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

οι υπουργοί 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜΗΤΡΗΣ ΤΣΟΒΟΛΑΣ ΑΜΑΛΙΑ - ΜΑΡΙΑ (ΜΕΛΙΝΑ) 

ΜΕΡΚΟΥΡΗ 

-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 70.835 (4) 

Πολιτογράφηση ομογενών αλλοδαπών Αλευροπούλου Ελένης και άλ¬ 
λων -36- προσώπων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Με την 70835/14.12.1988 απόφαση του Αναπληρωτή Υπουργού 
Εσωτερικών έγιναν δεκτές οι περί πολιτογραφήσεως υποβληθείσες αι¬ 
τήσεις των κατωτέρω ομογενών αλλοδαπών, για απόκτηση της ελληνι¬ 
κής ιθαγένειας: 

Αλευροπούλου Ελένης συζ. Φαίδωνα 
Αλευροπούλου Φαίδωνα του Ιωάννη 
Αντόσογλου Όθωνα-Βασιλείου του Βύρωνα 
Αντωνιάδου Ασπασία συζ. Νικολάου 
Αγιά Δέσποινας του Συμεών 
Γεωργιάδου Ειρήνης του Ιωάννη 
Γιουβανίδη Παναγιώτη του Χαραλαμπους 
Γκιούλογλου Δημητρίου του Γεωργίου 
Γκετζένογλου Ασπασίας του Φωτίου 
Ζούνη Νικολάου του Αποστόλου 
Ζούνη Αικατερίνης συζ. Νικολάου 
Ηλιάδη Μανώλη του Ιωάννη 
Θωμαΐδη Δημοσθένη-Δημητρίου του Στέφανου 
Ισταντζόπουλος Νικολάου του Γεωργίου 
Καραγιώργη Σωκράτη του Αρίστου 
Κεφαλίδου Ελένης του Στέλιου 
Κώστα Βασιλείου του Χρήστου 
Καραμίτη Νικολάου του Ιωάννη 
Καρακατσίδη Χριστόδουλου του Νικολάου 
Λαφιάτη Άννας συζ. Στυλιανού 
Μπαλλή Δημητρίου του Νικολάου 
Μακρίδη Γεωργίου του Στυλιανού 
Μάπου Χρήστου του Αγαμέμνονα 
Μελανίδου Μαλάμας συζ. Ιωάννη 
Νικοπούλου Άννας συζ. Γρηγορίου. 

Ναρλίογλου Μαρίας του Γεωργίου 
Παλάνγγα Χρήστου του Νικολάου 
Παπάζογλου Θωμαΐς συζ. Σάββα 
Ρακιντζόγλου Νικολάου του Δημητρίου 
Ραφτοπούλου Βικτωρίας του Βασιλείου 
Σπόρου Αθανασίου του Αποστόλου 
Σίση Καλλιόπης συζ. Δημητρίου 
Τσατσάκη Τιμοθέου του Κων/νου 

'Πλλου Αρετής του Κλεάνθη 
Τίλλου Αικατερίνης του Κλεάνθη 
Τριανταφυλλίδου Αικατερίνης χα Νικολάου 
Τζιβάνη Αθανασίου του Κων/νου. 

Αθήνα, 14 Δεκεμβρίου 1988 

Ο ΑΝΑΠΛ. ΥΠΟΥΡΓΟΣ 

I. ΣΚΟΥΛΑΡΙΚΗΣ 
-♦- 

Αριθ. 70.836 (5) 

Πολιτογράφηση ομογενών αλλοδαπών Ανταλάκη Παντελή και άλλων 
-55- προσώπων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Με την 70836/14.12.1988 απόφαση του Αναπληρωτή Υπουργού 
Εσωτερικών έγιναν δεκτές οι περί πολιτογραφήσεως υποβληθείσες αι¬ 
τήσεις των κατωτέρω ομογενών αλλοδαπών, για απόκτηση της ελληνι¬ 
κής ιθαγένειας: 

Ανταλάκη Παντελή του Παναγιώτη 
Ασανάκη Γεωργάκη του Ευστρατίου 
Διαμαντόπουλου Δημητρίου-Φοίβου του Πέτρου 
Δημοποϋλου Ματθίλδη του Ιωάννη 
Ζυμπιρικάκη Αναστασίου του Αλεξάνδρου 
Ζέτα Χρυσάνθη του Μενελάου 
Ζοϋνη Αποστόλου του Νικολάου 
Θεμοπόλου Ειρήνη του Νικολάου 
Ιωαννίδου Βασιλική συζ. θεόδώρου 
Καλπακτσιόγλου Ελένης του Κων/νου 
Κουτρουβή Παναγιώτη του Ιωάννη 
Κατακαλού Δημητρίου του Παναγιώτη 
Καμπούρ Ιωάννη του Νικολάου 
Κακλαμάνου Χρήστου του Ηλία 
Καλφάογλου Φρόσως συζ. Ιορδάνη 
Κονδυλίδη Θεοδώρου του Κορνηλίου 
Καμβισέλη Αβραάμ του Ιωάννη 
Κουζνού Μαρίας συζ. Ιωάννη 
Καλφάογλου Ιορδάνη του Παναγιώτη 
Καλογεροπούλου Αικατερίνης του Νικηφόρου 
Μποζμάτζή Ελένης του Ανέστη 
Μπότζ Βασιλείου του Μιχαήλ 
Μιχαηλίδου Ναταλία του Κορνηλίου 
Μουχάλη Ιωακείμ του Παναγιώτη 
Μπόλτου Σμαράγδα συζ. Σουχά 
Μπαλίδη Αναστασίου του Θεοχάρη 
Μπούκιου Παύλου του Σταύρου 
Νικολάΐδη Γεωργίου του Θεοφίλου 
Ντάλλη Κων/νου του Ιωάννη 
Οικονόμου Ευστρατίας του Δημητρίου 
Ποιμενίδου Ελένης συζ. Νικολάου 
Παυλάρα Αριστοτέληλ του Τζανή 
•ίΠουκουλίδη Χρήστου του Ηρακλή 
Παντέρη Αικατερίνης συζ. Ιωάννη 
Παντέρη Ιωάννη του Γεωργίου 
Παλάγκα Γεωργίου του Νικολάου 
Πουχτού Απόστολου του Παναγιώτη 
Πλάκα Ευριπίδη του Ζαχαρία 
Συμοδινού Χρυσάνθης του Χρήστου 
Σουρλή Παναγιώτη του Δημητρίου 
Σαμψωνίδου Φωτεινής του Νικολάου 
Συμεωνίδη Συμεών του Αλεξάνδρου 
Σίση Παρασκευής του Δημητρίου 
Σαΐγκη Στέλλας του Εμμανουήλ 
Τσαμπαρλίδη Κων/νου του Κλεόβουλου 
Τσαντάογλου Σοφίας συζ. Σάββα 
Τσαλίκη Δημοσθένη του Χαράλαμπου 
Τσακμάκογλου Εμμανουήλ του Κων/νου 
Τίλλου Δημητρίου του Κλεάνθη 
Χρηστίδη Θωμά του Αντωνίου 


Χρήστίδη Φιλολάου του Χαριλάου 
Δερμοσίνογλου Προδρόμου του Γεωργίου 
Κοζνό Βασιλείου του Γεωργίου 
Παπαμιχαήλ Ιωάννη του Παντελή 
Φερεκίδη Νικολάου του Σπυρίδωνα και 
Καδέρογλου Νικολάου του Φωτίου 

Αθήνα, 14 Δεκεμβρίου 1988 

1 Ο ΑΝΑΠΛ. ΥΠΟΥΡΓΟΣ 

I. ΣΚΟΥΛΑΡΙΚΗΣ 
-♦- 

Αριθ. 43651/2315 (6) 

Σύσταση Οικοδομικού Συνεταιρισμού του υπεραστικού ΚΤΕΛ Ν. Σερ¬ 
ρών, για την ανέγερση Σταθμού Υπεραστικών λεωφορείων στις Σέρ- 
ρες. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 1 και2τουΝ. 1649/10.1.1951 «Περί 
συστάσεως Συνεταιρισμού Ανοικοδομήσεως Σταθμών και εγκαταστά¬ 
σεων λεωφορείων υπεραστικών συγκοινωνιών». 

2. Τις διατάξεις του Ν.Δ.102/1973 «Περί οργανώσεως των δια λε¬ 
ωφορείων αυτοκινήτων εκτελουμένων δημοσίων επιβατικών συγκοινω¬ 
νιών». 

3. Τις διατάξεις του Β.Δ. 465/1961 «Περί αντιπροσωπεύσεως συνε¬ 
ταίρων ιδιοκτητών λεωφορείων εν Γενική Συνελεύσει συνεταιρισμών του 
Νόμου 1649/51». 

4. Την από 19.2.88 αίτηση και συμπληρωματική κατάσταση των 
μετόχων του υπεραστικού ΚΤΕΛ Ν. Σερρών που υποβλήθηκαν με τα 
αριθ. 558/2.5.88 και 1055/6.9.88 έγγραφα του υπεραστικού ΚΤΕΛ 
Ν. Σερρών. 

5. Την αριθ. Υ-594/29.6.88 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Μεταφορών και Επι¬ 
κοινωνιών Κοσμά Σφυρίου (ΦΕΚ 444/Β/88), αποφασίζουμε: 

1. Εγκρίνουμε τη σύσταση Οικοδομικού Συνεταιρισμού των μετόχων 
του υπεραστικού ΚΤΕΛ Ν. Σερρών, στις Σέρρες. 

2. Σκοπός του Συνεταιρισμού αυτού είναι η ίδρυση, λειτουργία και 
εκμετάλλευση Σταθμού επιβίβασης και αποβίβασης επιβατών και των 
συναφών εγκαταστάσεων στεγάσεως των λεωφορείων κατά τρόπο που 
να πληρούνται, οι σύγχρονες ανάγκες του επιβατικού κοινού, της κυ¬ 
κλοφορίας και του Τουρισμού. 

3. Για τον τρόπο της ίδρυσης και λειτουργίας του Συνεταιρισμού, της 
εκλογής του Διοικητικού Συμβουλίου και της σύνταξης καταστατικού, 
θα εφαρμοσθούν οι διατάξεις του Ν. 1649/51 και του Β.Δ. 465/61. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ ’ . 

ΚΟΣΜΑΣ ΣΦΥΡΙΟΥ 

-♦- 

Αριθ. 22378 . (7) 

Ψήφιση Οργανισμού Εσωτερικής Υπηρεσίας του Συνδέσμου υδατικών 
έργων Μεθυδρίου Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, του κώδικα κατα- 
στάσεως προσωπικού ΟΤΑ. 

2. Τις όμοιες του νόμου 1586/1986 «Βαθμολογική διάρθρωση των 
θέσεων του Δημοσίου, ΝΠΔΔ και ΟΤΑ καί άλλες διατάξεις». 

3. Την 53560/6.8.1986 εγκύκλιο του Υπουργείου Εσωτερικών 
σχετικά με την ψήφιση ΟΕΥ Δήμων και Κοινοτήτων. 

4. Τη σύμφωνη γνωμοδότηση του Υπηρεσιακού Συμβουλίου που 
ιδατυπώθηκε στο 9/1988 πρακτικό του. 

5. Την 23/8.11,1988 απόφαση του Διοικητικού Συμβουλίου του 
Συνδέσμου Υδατικών Έργων Μεθυδρίου περί ψηφίσεως του ΟΕΥ του 
Συνδέσμου Μεθυδρίου, αποφασίζουμε: 

Εγκρίνουμε την 23/1987 1 απόφαση του Διοικητικού Συνδέσμου 
Υδατικών έργων Μεθυδρίου με την οποία ψηφίζει τον Οργανισμό Εσω¬ 
τερικής Υπηρεσίας Συνδέσμου Μεθυδρίου που έχει ως εξής: 

Άρθρο 1. 

Η υπηρεσία του Συνδέσμου συγκροτείται από τη Διοικητική και Τε¬ 
χνική Υπηρεσία. 

Άρθρο 2. 

Διάρθρωση - διαβάθμιση θέσεων. 

Οι θέσεις του προσωπικού της Κοινότητασς διαρθρώνονται και δια¬ 
βαθμίζονται ως εξής: 

1. Μόνιμο προσωπικό: 

α. Μία (1) θέση Διοικητικών του Κλάδου ΔΕΙ με βαθμό Γ-Α. 

β. Μία (1) θέση Τεχνίτη υδραυλικών του Κλάδου ΔΕ30 με βαθμό 
Γ-Α. 

γ. Μία (1) θέση Υδρονομέα του Κλάδου ΥΕ16 με βαθμό Δ-Γ. 

Άρθρο 3. 

Για το διορισμό, τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, ίις άδειες, τις μεταβολές υπη¬ 
ρεσιακής κατάστασης, το προβάδισμα, τις ποινές, τη λύση της υπαλλη¬ 
λικής σχέσής, την ιατροφαρμακευτική και νοσοκομειακή περίθαλψη, τα 
έξοδα κηδείας των μονίμων υπαλλήλων που προβλέπονται από τον ορ¬ 
γανισμό, ρυθμίζονται από τις διατάξεεις του Ν. 1188/1981 και των 
διαταγμάτων που εκδίδονται σε εκτέλεση του νόμου αυτού. 

Άρθρο 4. 

Αρμοδιότητες και αντικείμενα της διοικητικής υπηρεσίας. 

Στην αρμοδιότητα της διοικητικής υπηρεσίας ανήκουν ΔΙΟΙΚΗΤΙ¬ 
ΚΟΙ ΥΠΑΛΛΗΛΟΙ. 

α) Η μέριμνα για την τήρηση του βιβλίου επίπλων και σκευών και η 
διαφύλαξη αυτού. 

β) Η μέριμνα για την τήρηση και φύλαξη των προβλεπομένων από το 
Νόμο βιβλίων της διοικητικής υπηρεσίας του Συνδέσμου των φακέλων 
του αρχείου και τη σφραγίδα του Συνδέσμου. 

γ) Η παραλαβή; αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της (αλληλογραφίας της Κοινότητας πλην της απορρή¬ 
του, αφού προηγουμένως τεθεί υπόψη του Προέδρου χωρίς καθυστέ¬ 
ρηση και γίνουν οι δέουσες ενέργειες. 

δ) Γράφει τα πρακτικά συνεδριάσεων του Συμβουλίου στο βιβλίο 
πρακτικών αυτού, μεριμνά για την υπογραφή τους και εκδίδει αντί¬ 
γραφα αυτών. 

ε) Μονογράφει όλα τα σχέδια των προς υπογραφή εγγράφων και προ¬ 
συπογράφει όλα τα έγγραφα που προβλέπουν οι ισχύουσες διατάξεις. 

στ) Επιμελείται του προγράμματος τέλεσης των δημοσίων κοινοτι¬ 
κών εορτών κάι δεξιώσεων. Φροντίζει για τη λειτουργία των υπηρεσιών 
του Συνδέσμου. Τη διεξαγωγή κάθε υπηρεσίας, που απορρέει από την 
ενάσκηση αρμοδιοτήτων που ανατίθενται στο Σύνδεσμο, από νόμους, 
διατάγματα κ.λπ. 

Καταρτίζει με τον πρόεδρο σε σχέδιο τον προϋπολογισμό του Συνδέ¬ 
σμου και γενικά διεξάγει τη λογιστική υπηρεσία του Συνδέσμου. 

Ενημερώνει τον Πρόεδρο για την πορεία των οικονομικών του Συνδέ¬ 
σμου και προσυπογράφει με τον Πρόεδρο τα χρηματικά εντάλματα. 

Δακτυλογραφεί όλες τις αποφάσεις και τα έγγραφα του Συνδέσμου. 

ΥΔΡΟΝΟΜΕΑΣ - ΥΔΡΑΥΛΙΚΟΣ 

Επιμελείται δια την κανονική, ομαλή και δίκαιη διανομή του νερού με 
κατάλληλους χειρισμούς των διακοπτών του δικτύου, ενεργεί την κατα¬ 
γραφή των ενδείξεων των υδρομετρητών και βοηθάει στην εκτέλεση 
κάθε εργασίας για την καλή λειτουργία, επισκευή και συντήρηση όλου 
του δικτύου υδρεύσεως και οποιαδήποτε άλλη εργασία σχετικά που θα 
του ανατεθεί από τον Πρόεδρο του Συνδέσμου. 

Άρθρο 5. 

Του προσωπικού προΐσταται ο Πρόεδρος και σε δεύτερο βαθμό ο 
προϊστάμενος των Διοικητικών Υπηρεσιών. 

Άρθρο 6. 

Αυτός ο Οργανισμός ισχύει από τη δημοσίευσή του στην Εφημερίδα 
της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 30 Νοεμβρίου 1988 

Ο Νομάρχης 
ΓΡΗΓΟΡΗΣ ΝΙΩΤΗΣ 

-- 

Αριθ. 18313 (8) 

Σύμβαση μίσθωσης έργου στο Δήμο Βέροιας Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για προσλή¬ 
ψεις στο Δημόσιο Τομέα, τον κοινωνικό έλεγχο στη Δημόσια Διοίκηση, 
πολιτικά δικαιώματα και άλλες διατάξεις. 

2. Το Π.Δ/γμα 260/88 Μεταβίβαση αμροδιοτήτων στους Νομάρ¬ 

χη 

3. Την αριθμ. 490/1988 απόφαση του Δημοτικού Συμβουλίου Βέ¬ 
ροιας. 

4. Τις ανάγκες του Δήμου Βέροιας για την ανάθεση σε ιδιώτη ανα¬ 
λυτή - προγραμματιστή όλων των μηχανογραφικών εφαρμογών του 
Δήμου, καθορίζουμε: 

Τον αριθμό των προσώπων που είναι απαραίτητο να απασχοληθούν 
με μίσθωση έργου από το Δήμο Βέροιας, σύμφωνα με τις διατάξεις του 
άρθρου 681 κ.ε. του Αστικού Κώδικα ως εξής: 

Ενός (1) αναλυτή - προγραμματιστή μηχανολογικών εφαρμογών. 

Το συγκεκριμένο έργο που πρόκειται να εκτελεστεί από τον ιδιώτη 
προγραμματιστή είναι οι μηχανογραφικές εφαρμογές του Δήμου Βέ¬ 
ροιας. 

Το χρονικό διάστημα που απαιτείται για την ολοκλήρωση του προα- 
ναφερόμενου έργου είναι ενός έτους. Η αμοιβή θα καθοριστεί στη σύμ¬ 
βαση που θα υπογραφεί και οπωσδήποτε δεν θα υπερβεί το ποσό των 
1.300.000 δρχ. 

Η εκτέλεση του έργου θα παρακολουθείται από το Δήμαρχο Βέροιας. 

Ως τόπος εκτέλεσης του έργου ορίζεται το Κατάστημα του Δήμου. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν στο Δήμο Βέροιας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 7 Δεκεμβρίου 1988 

Ο Νομάρχης 
ΤΑΣΟΣ ΜΠΕΡΕΤΑΣ 

- ♦ - 

Αριθ. 17127 (9) 

Σύμβαση μίσθωσης έργου στην Κοινότητα Νησιού Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 15παρ. ΙτουΝ. 1735/87, για προσλή¬ 
ψεις στο Δημόσιο Τομέα, τον κοινωνικό έλεγχο στη Δημόσια Διοίκηση, 
πολιτικά δικαιώματα και άλλες διατάξεις. 

2. Το Π.Δ/γμα 260/88 Μεταβίβαση αρμοδιοτήτων στους Νομάρ- 
χ6ς · 

3. Τις ανάγκες της Κοινότητας Νησιού για την εκτέλεση του έργου 
καθαριότητας του Κοινοτ. Καταστήματος. 

4. Την απόφαση 115/1988 του Κοινοτ. Συμβουλίου Νησιού, καθο¬ 
ρίζουμε: 

Τον αριθμό των προσώπων που είναι απαραίτητο να απασχοληθούν 
με μίσθωση έργου από την Κοινότητα Νησιού σύμφωνα με τις διατάξεις 
του άρθρου 681 κ.ε. του Αστικού Κώδικα ως εξής: 

Μία (1) καθαρίστρια. 

Απαραίτητα προσόντα κατά ειδικότητα ως εξής: 

Απολυτήριος τίτλος υποχρεωτικής εκπαίδευσης. 

Το συγκεκριμένο έργο που πρόκειται να εκτελεστεί είναι η καθαριό¬ 
τητα των χώρων του κοινοτικού Καταστήματος η αίθουσα διαλέξεων 
και το Νηπιαγωγείο. 

Το χρονικό διάστημα που απαιτείται για την ολοκλήρωση του προα- 
ναφερόμενου έργου είναι μέχρι 31.12.1989. Η αμοιβή θα καθοριστεί 
στη σύμβαση που θα υπογραφεί και οπωσδήποτε δεν θα υπερβεί το ποσό 
των 500.000 δρχ. 

Η εκτέλεση του έργου θα παρακολουθείται από τον Πρόεδρο της Κοι- 

νότητας. 

Ως τόπος εκτέλεσης τον έργου ορίζεται το Κατάστημα της Κοινότη¬ 
τας και το Νηπιαγωγείο. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν στην Κοινότητα Νησιού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 6 Δεκεμβρίου 1988 

Ο Νομάρχης 
ΤΑΣΟΣ ΜΠΕΡΕΤΑΣ 

-♦- 

Αριθ. ΤΤ 34194 (10) 

Διορισμός μελών Διοικητικής Επιτροπής Στρατιωτικών Επιτάξεων. 

Ο ΝΟΜΑΡΧΗΣ ΗΡΑΚΛΕΙΟΥ 

Με την 34194/1.12.1988 απόφαση της Νομάρχου Ηρακλείου διο¬ 
ρίσθηκαν οι παρακάτω ως μέλη της Διοικητικής Επιτροπής Στρατιωτι¬ 
κών Επιτάξεων Ν. Ηρακλείου. 

1. Ο Πρωτόδικης Στυλιανός Γιαννακάκης, με αναπληρωτή την 
Πρωτόδικη Μαρία Κουτσούκαλη. 

2. Ο Πρωτόδικης Παναγιώτης Σφενδουράκης, με αναπληρωτή τον 
Πρωτόδικη Βασίλειο Κωστόπουλο. 

3. Ο Ανχης (ΠΖ) Φιλοκτήτης Δασκαλάκης της ΣΕΑΠ με αναπλη¬ 
ρωτή το Λγό (ΠΖ) Δημήτριος Κλάδο της ΣΕΑΠ. 

4. Ο Λγός (ΠΖ) Αντώνιος Μπολιεράκης της ΣΕΑΠ με αναπληρωτή 
τον Λγό (ΠΖ) Ιωάννη Σταυρακάκη της ΣΕΑΠ. 

5. Ο Οικονομικός Έφορος της Α' Οικον. Εφορίας Ηρακλείου Τίτος 
Τζίτζικας με αναπληρωτή τον Οικονομικό υπάλληλο Γεώργιο Παπα- 
δάκη. 


Ηράκλειο, 1 Δεκεμβρίου 1988 

Με εντολή Νομάρχη 
Ο Διευθυντής 
ΕΥΘ. ΚΑΚΚΑΒΑΣ 


♦ 


Αριθ. 14262 (11) 

Τροποποίηση και προσαρμογή Ο.Ε.Υ. Κοινότητας Αμμουλιανής Ν. 
Χαλκιδικής. 


Ο ΝΟΜΑΡΧΗΣ ΧΑΛΚΙΔΙΚΗΣ 


Έχοντας υπόψη: 

1. Τις διατάξεις του άρθρου 12 του Ν. 1188/81, του Ν. 1586/86 
και του Π.Δ. 37α/87. 

2. Την 32/88 απόφαση του Κοινοτικού Συμβουλίου Αμμουλιανής 


που αφορά την τροποποίηση και προσαρμογή του Ο.Ε.Υ. της Κοινότη¬ 
τας στις διατάξεις του Ν. 1586/86. 

3. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 5 του Ν. 1188/81 σε συνδυασμό με το άρθρο 14 του Ν. 1586/ 
86, που διατυπώθηκε στο 4/21.10.1988 πρακτικό. 

4. Τις διατάξεις του άρθρου 153 του ΔΚΚ (Π.Δ. 76/85). 

5. Τον οικείο φάκελο του Ο.Ε.Υ., αποφασίζουμε: 

Εγκρίνουμε όπως έχει την 32/88 απόφαση του Κοινοτικού Συμβου¬ 
λίου Αμμουλιανής με την οποία τροποποιείται και προσαρμόζεται στις 
διατάξεις του Ν. 1586/86 ο Οργανισμός Εσωτερικής Υπηρεσίας της 
Κοινότητας, σύμφωνα με τον οποίο η σύνθεση, η διαβάθμιση και η κα¬ 
τάταξη των θέσεων του προσωπικού ορίζονται ως κατωτέρω: 

Α. ΜΟΝΙΜΟ ΠΡΟΣΩΠΙΚΟ: 

1. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

α) Κατηγορία ΔΕ Διοικητικού 

Μία (1) θέση Γραμματέα με βαθμούς Γ-Α. 

Β. ΘΕΣΕΙΣ ΠΡΟΣΩΠΙΚΟΥ ΠΡΟΣΩΡΙΝΩΝ ΘΕΣΕΩΝ 

Σύμφωνα με το αρθ. 25 του Ν. 1735/87 και κοινή υπουργική από¬ 
φαση ΔΙΠΙΔ/Φ42/24/1Ι440/31.12.1986. 

Κατηγορία ΔΕ29 οδηγών αυτοκινήτων 
. Μία (1) θέση οδηγού με βαθμό Γ-Α. 

Η ανωτέρω θέση κενούμενη καταργείται 

Γ. ΘΕΣΕΙΣ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ 

Σύμφωνα με το άρθ. 25 του Ν. 1735/1987 και κοινή υπουργική 
απόφαση ΔΙΠΙΔ/Φ. 42/24/11440/31.12.1986. 

Μία (1) θέση Γραμματέα με σχέση εργασίας ιδιωτικού δικαίου αορί¬ 
στου χρόνου. 

Η ανωτέρω θέση κενούμενη καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 25 Νοεμβρίου 1988 

Με εντολή Νομάρχη 
Ο Διευθυντής 
Ν. ΠΑΡΙΤΣΗΣ 

-♦- 

ΔΙΟ ΡΘΩΣΕΙΣ ΣΦΑΛΜΑ ΤΩΝ (]2 ) 

Διορθώνεται η απόφαση του Υπουργού Εσωτερικών 43227/ 
15.11.1988 που δημοσιεύθηκε στο ΦΕΚ 865/1.12.1988 (Τεύχος Β) 
με αύξ. αριθμό 10 ως προς το επώνυμο, από το εσφαλμένο «Σπαννίδη» 
στο σωστό «Ιωαννίδη Στεφάνου του Νικολάου». 

(Από το Υπουργείο Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





